VENDIM
Nr. 336, datë 4.5.2016

Për tranSferimin e aksioneve të shoqërive të tregjeve të tregtimit me shumicë dhe pakicë të fruta-perimeve te njësitë e VETËqeverisjes vendorE
(Ndryshuar me VKM nr. 528, datë 20.7.2016)
(i përditësuar)

Në mbështetje të nenit 100 të Kushtetutës, të neneve 9, pika 1.2, shkronja “a”, dhe 28, pika 2, të ligjit nr. 139/2015, “Për vetëqeverisjen vendore”, dhe të neneve 3 e 4, të ligjit 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave 
VENDOSI:

1. Transferimin e plotë të aksioneve të shoqërive shtetërore të tregjeve të shitjes me shumicë dhe pakicë të fruta-perimeve në pronësi të njësive të vetëqeverisjes vendore, sipas lidhjes 1 që i bashkëlidhet këtij vendimi.
2. Ministria e Zhvillimit Ekonomik, Turizmit, Tregtisë dhe Sipërmarrjes të hartojë dokumenta-cionin e duhur të ndryshimit të akteve të themelimit të shoqërive që do të transferohen tek organet e vetëqeverisjes vendore dhe ta depozitojë për regjistrim në Qendrën Kombëtare të Biznesit. 
3. Shoqëritë e tregjeve, që do të transferohen, të mbartin gjendjen e pasurisë së kapitalizuar, përfshirë elementet e aktivit dhe pasivit që figurojnë në bilancet e tyre. Ajo mbart të gjitha detyrimet kreditore dhe debitore të pasqyruara në bilanc. 
4. Organet e vetëqeverisjes vendore, me zotërimin e pronësisë së aksioneve të shoqërive të tregjeve të shitjes me shumicë dhe pakicë të fruta-perimeve, të zbatojnë dispozitat e ligjit nr. 9901, datë 14.4.2008, “Për tregtarët dhe shoqëritë tregtare”.
5. Ngarkohen Ministria e Zhvillimit Ekonomik, Turizmit, Tregtisë dhe Sipërmarrjes, Ministria e Bujqësisë, Zhvillimit Rural dhe Administrimit të Ujërave, Ministria e Punëve të Brendshme, Qendra Kombëtare e Biznesit, si dhe njësitë e vetëqeverisjes vendore, të cilave u transferohen aksionet e shoqërive të tregjeve të shitjes me shumicë dhe pakicë të fruta-perimeve, për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

Lidhja 1
LISTA E SHOQËRIVE TË TREGJEVE AGROUSHQIMORE, AKSIONET E TË CILAVE DO TË TRANSFEROHEN NGA MINISTRIA E ZHVILLIMIT EKONOMIK, TURIZMIT, TREGTISË DHE SIPËRMARRJES NË NJËSITË E VETËQEVERISJES VENDORE

	Nr.
	Emërtimi i shoqërisë
	Statusi
	Emri i njësisë së qeverisjes vendore
	% e aksioneve

	1
	Tregu i shitjes me shumicë, fruta-perime Vlorë
	SHA
	Bashkia Vlorë
	100 %

	2
	Shfuqizuar
	
	
	

	3
	Tregu i shitjes me shumicë, fruta-perime Berat
	SHA
	Bashkia Berat
	100%

	4
	Tregu i shitjes me shumicë dhe pakicë, fruta perime-Kukës
	SHA
	Bashkia Kukës
	100%



